**Suplement i Certifikatës për kualifikimin profesional,**

**INSTALUES I SISTEMEVE TERMOHIDRAULIKE, Niveli III në KSHK, referuar nivelit III të KEK**

**Individi është i aftë:**

* Të instalojë linja të tubacioneve të ujit, gazit, ngrohjes, shkarkimeve të ujërave të zeza e të bardha.
* Të instalojë aksesorë hidraulikë të kuzhinës, mishelatorë, lavamanë, pllaka dushi, vaska dhe klozeta.
* Të instalojë bojlerë të ujit të ngrohtë.
* Të instalojë kaldaja gazi, nafte dhe druri.
* Të instalojë kaloriferë.
* Të testojë, regjistrojë dhe vërë në funksionim sistemet e ngrohjes, furnizimit me ujë dhe shkarkimit.
* Të dorëzojë klientit sistemin e instaluar dhe ti jep atij shpjegimet dhe udhëzimet e përdorimit.
* Të mbajë në funksionim sistemet e ngrohjes, furnizimit me ujë dhe shkarkimit.
* Të inspektojë, mirëmbajë dhe riparojë sistemet e ngrohjes, furnizimit me ujë dhe shkarkimit.

**Mundësitë e kualifikimit të mëtejshëm dhe të punësimit:**

Përfundimi me sukses i kualifikimit profesional “Instalues i sistemeve termohidraulike”, niveli III në KSHK, referuar nivelit III të KEK, e pajis individin me Certifikatën Profesionale të nivelit dhe Suplementin përkatës të saj, të punonjësit të kualifikuar në këtë kualifikim profesional.

Ky kualifikim i jep individit mundësinë që t’i drejtohet tregut të punës për punësim nё të gjitha bizneset që merren me instalime hidrosanitare, në pikat e tregtimit të tyre si dhe në pika servisi të sistemeve të sipërpërmendura. Gjithashtu, individi mund të vetëpunësohet në kuadrin e një biznesi individual në fushën e instalimeve të sistemeve termohidraulike, mirëmbajtjes dhe riparimit të tyre.

Me përfundimin e kualifikimit profesional “Instalues i sistemeve termohidraulike”, niveli III në KSHK, referuar nivelit III të KEK, individi ka mundësi për vazhdimin e arsimimit në nivelin IV në KSHK, referuar nivelit IV të KEK, (menaxherial) të arsimit profesional (njëvjeçar) në kualifikimin përkatës, për të fituar diplomën e “Maturës Shtetërore Profesionale”, me mundësi për vazhdimin e studimeve pas të mesëm ose universitare.

**Shënim:** Ky dokument është hartuar në mbështetje të nenit 102, pika 4, të Kushtetutës së Republikës së Shqipërisë, të nenit 29, pika 4 të ligjit nr. 15/2017, “Për arsimin dhe formimin profesional në Republikën e Shqipërisë”, të nenit 14 pika 2/dh, pika 3, 4, 6 dhe të shtojcës 1 të ligjit nr.10247, datë 4.3.2010, “Për kornizën shqiptare të kualifikimeve” (i ndryshuar).